Source: http://kirkkonummi.cloudnc.fi/fi-FI/Toimielimet/Kunnanvaltuusto/Kokous_532018/Vastaus_valtuustoaloitteeseen_nro_142017(6352)
Timestamp: 2019-08-25 19:09:55+00:00

Document:
Vastaus valtuustoaloitteeseen nro 14/2017 - Jerikon kuntoportaiden lisäkaiteen sekä liukuesteiden asennus | Kirkkonummi
Kokous 5.3.2018
Vastaus valtuustoaloitteeseen nro 14/2017 - Jerikon kuntoportaiden lisäkaiteen sekä liukuesteiden asennus
Kunnanvaltuusto, kokous 5.3.2018
§ 16 Vastaus valtuustoaloitteeseen nro 14/2017 - Jerikon kuntoportaiden lisäkaiteen sekä liukuesteiden asennus
KIRDno-2017-1558
Kunnanvaltuusto, 4.12.2017
Sosiaalidemokraattinen valtuustoryhmä jätti kunnanvaltuuston kokouksessa 4.12.2017 seuraavan aloitteen:
"Jerikon kuntoportaat avattiin käyttöön juhlallisesti 07.09.2017. Kuntalaisten kannalta vallan hieno rakennelma hyvän kunnon ja hyvinvoinnin ylläpitämiseksi. Pitkiin portaisiin saatiin jopa toiselle puolelle ruostumattomasta teräksestä valmistetut kaiteet. Mutta jostain täysin käsittämättömästä syystä vain toiselle puolelle. Myöskään portailla ei ole talvikunnossapitoa, no se on ymmärrettävää. Myös osa SDP:n valtuustoryhmästä on tutustunut portaisiin ja todennut erittäin suuria turvallisuuteen liittyviä puutteita. Alhaalta päin katsottaessa oikealla puolella siis ei ole kaidetta. Paikka paikoin pudotus mahdollisen kompastumisen sattuessa on yli 1,2 metriä. Siinä voi sattua tosi pahasti! Myöskään ei portaiden askelmien etureunassa ole minkäänlaisia liukuesteitä, vaikka juuri näillä keleillä askelmat saattavat olla erittäin liukkaat. SDP:n valtuustoryhmä esittää, että kunta aloittaa välittömästi valmistelut portaiden toisenkin puolen kaiteiden rakentamiseksi (eikä ehkä välttämättä tarvitse olla ruostumattomasta teräksestä), sekä valmistelee luikuesteiden asennuksen. Markkinoilla on olemassa erittäin hyviä juuri ulkokäyttöön tarkoitettuja liukuesteitä."
Aloitteen olivat allekirjoittaneet: Jukka Tammi, Pekka Oksanen, Tero Suominen, Markus Myllyniemi, Johanna Fleming, Pirkko Lehtinen, Pekka Jäppinen, Irja Bergholm, Linda Basilier, Anna Aintila, Tony Björk, Miika Engström, Antti Salonen, Patrik Lundell, Rita Holopainen, Raija Vahasalo, Veikko Vanhamäki, Matti Kaurila, Markku Viitanen, Kim Åström, Petri Ronkainen, Timo Haapaniemi ja Anders Adlercreutz
Kunnanvaltuusto päätti lähettää valtuustoaloitteen kunnanhallitukselle valmisteltavaksi.
Kunnanhallitus, 26.2.2018
Kuntatekniiikan kunnossapitopalveluiden mukaan valtuustoaloitteessa esitetyn toisen kaiteen rakentaminen edellyttää, että portaat tulee leventää, mikäli asennetaan kaide toiselle puolelle, jotta portaissa kohtaaminen onnistuu ongelmitta. Kuntoportaiden käyttöturvallisuuden parantamiseksi kunnossapitopalvelut ehdottaa maan pinnan nostamista hakkeella. Toimenpide suoritetaan ennen kuntoportaiden käyttökauden alkua.
Hyväksytyn liikunta- ja virkistysalueiden hoitoluokituksen mukaisesti kuntoratojen ja kuntoportaiden käyttökausi on 15.5. - 31.10, eli hoitoluokka 1:ssä olevilla Jerikon portailla ei ole talvikunnossapitoa. Portaiden talvikunnossapito on erittäin haastaavaa, koska kunnossapito tulee tehdä käsityönä. Nykyisin talvikunnossapidettävät portaat ovat metalliset ritiläportaat tai lämmitettävät portaat.
Kunnallistekniikkapalvelut on päättänyt hankkia joulukuussa 2017 kuntoportaiden valaistuksen, joka asennetaan alkuvuonna 2018. Erityisesti pimenevien iltojen osalta tämä on koettu portaiden käyttöturvallisuuden kannalta tarpeelliseksi.
antaa kunnanvaltuustolle edelläolevan vastauksen valtuustoaloitteeseen.
ehdottaa, että kunnanvaltuusto pitää vastausta riittävänä ja aloitetta loppuunkäsiteltynä
Kunnanhallitus ehdottaa,​ että kunnanvaltuusto pitää vastausta riittävänä ja aloitetta loppuunkäsiteltynä
Keskustelun aikana valtuutettu Jukka Tammi teki palautusehdotuksen, eli ehdotti että aloite on palautettava uudelleen valmisteltavaksi.
Valtuutetut Johanna Fleming ja Markus Myllyniemi kannattivat valtuutettu Jukka Tammen palautusehdotusta.
Puheenjohtaja julisti keskustelun päättäneeksi ja totesi että valtuutettu Jukka Tammi on tehnyt palautusehdotuksen. Ehdotusta on kannatettu. Kunnanvaltuusto ei hyväksynyt palautusehdotusta yksimielisesti, joten puheenjohtaja totesi, että ehdotuksesta on äänestettävä.
Puheenjohtaja ehdotti, että asiasta äänestetään sähköisesti siten, että ne, jotka kannattavat asian jatkokäsittelyä, äänestävät JAA ja ne, jotka kannattavat Jukka Tammen palautusehdotusta, äänestävät EI. Jos EI voittaa, kunnanvaltuusto päättää Tammen palautusehdotuksen mukaisesti.
Kunnanvaltuusto hyväksyi äänestysjärjestyksen.
Sähköisesti toimitetussa äänestyksessä annettiin 40 JAA -ääntä, 10 EI -ääntä ja 1 tyhjä ääni. Asian jatkokäsittely oli voittanut ehdotus.
Äänestys:Jatkokäsittely JAA palautusehdotus EI
Jaa 40 kpl 78%
Hans Hedberg, Tony Björk, Sanni Jäppinen, Outi Saloranta-Eriksson, Anders Adlercreutz, Antti Kilappa, Riikka Purra, Maarit Orko, Kim Åström, Jarmo Uimonen, Kati Kettunen, Anni-Mari Syväniemi, Pirjo Salmi, Pekka Rehn, Ulla Seppälä, Matti Kaurila, Patrik Lundell, Raija Vahasalo, Noora Piili, Miika Engström, Anneli Granström, Mikko Kara, Piia Aallonharja, Bodil Lindholm, Ari Harinen, Emmi Wehka-Aho, Linda Basilier, Krista Petäjäjärvi, Rita Holopainen, Carl-Johan Kajanti, Antti Salonen, Pekka Sinisalo, Minna Hakapää, Fredrik Pelin, Erkki Majanen, Saara Huhmarniemi, Marjut Frantsi-Lankia, Reetta Hyvärinen, Jerri Kämpe-Hellenius, Katarina Helander
Ei 10 kpl 20%
Markus Myllyniemi, Elina Utriainen, Irja Bergholm, Jukka Tammi, Johanna Fleming, Pekka Oksanen, Tero Suominen, Petri Ronkainen, Veikko Vanhamäki, Timo Haapaniemi
Tyhjä 1 kpl 2%
§ 12 Pöytäkirjan tarkastus ja tarkastajien valinta
§ 13 Kokeilu 5-vuotiaiden maksuttomasta varhaiskasvatuksesta, lisämääräraha-anomus
§ 14 Palvelutuotannon jaoston ylitysoikeuden hakeminen vuodelle 2017
§ 15 Vastaus valtuustoaloitteeseen 2/2017: Kirkkonummelle mahdollisuus oppia vieraita kielin varhaiskasvatuksessa
§ 17 Vireillä olevat valtuustoaloitteet tiedoksi valtuustolle maaliskuussa 2018
§ 18 Valtuustoaloite 4/2018: Eurooppalaisen tasa-arvon peruskirjan hyväksyminen ja käyttöönotto Kirkkonummen kunnassa (lisäpykälä)
§ 19 Valtuustoaloite 5/2018: Tekolumen hankkiminen Kirkkonummelle (lisäpykälä)
§ 20 Valtuustoaloite 6/2018: Kirkkonummen kunnan työntekijöille tasapuolinen kohtelu virkavapausanomuksiin (lisäpykälä)
§ 21 Kuntalaisaloite: Kirkkonummi-Kamppi linja-autoyhteyden palauttaminen (lisäpykälä)

References: § 16

§ 12

§ 13

§ 14

§ 15

§ 17

§ 18

§ 19

§ 20

§ 21